cyanic-selkie/wikianc huggingface dataset:
Penelope Wilton
Penelope Wilton (gebore 3 Junie 1946) is 'n Engelse aktrise. Sy is bekend vir haar rolle in die rolprente Shaun of the Dead (2004), Pride & Prejudice (2005), Match Point (2005), en The Best Exotic Marigold Hotel (2011).
Sondre Lerche
Sondre Lerche Vaular (Noorse uitspraak: [ˈsondrə ˈlærkə], * 5 September 1982 te Bergen, Noorweë) is 'n Noorse sanger, kitaarspeler en liedjieskrywer.
Lerche het grootgeword met die klanke van popmusiek uit die jare tagtigs en het 'n fassinering vir groepe soos a-ha, The Beach Boys en Prefab Sprout ontwikkel, wat hom gemotiveer het om op die ouderdom van agt met formele kitaarlesse te begin. Lerche was ontevrede met die klassieke kitaarlesse en sy onderwyser het later ingegee deur hom aan Brasiliaanse musiek (soos bossa nova) bloot te stel. Hierdeur is die fondament vir Lerche se wye reeks ingewikkelde melodieë en akkoorde in sy musiek gelê. Op die ouderdom van veertien het Lerche sy eerste liedjie geskryf, getiteld "Locust Girl". Hy het akoestiese gigs (konserte) by die klub waar sy suster werksaam was, opgevoer terwyl hy nog minderjarig was. Hy is daar deur die Noorse vervaardiger H.P. Gundersen "ontdek", wat hom onder sy mentorskap geneem het en hom aan diverse musiekgenres, insluitend psigedelie, 60's-pop en hoofstroom Brasiliaanse musiek bloot gestel het, wat sy waardering vir eklektiese musiekstyle verder verbreed het. Rondom hierdie tydperk het Lerche die musiekbaas Tatiana Penzo van Oslo ontmoet — 'n ontmoeting wat tot 'n platekontrak met Virgin Norway gelei het. Sy gewildheid in sy tuisland het reëlmatig toegeneem en hy het in 2000 sy debuutalbum, Faces Down, opgeneem.
Faces Down (2002)
Die snitte van Faces Down was voor die Noorse winter van 2000 al volledig geproduseer, maar die vrystellingdaarvan is uitgestel totdat Lerche die verskeie akademiese vereistes voldoen het. Hy is in die tussentyd die trofee vir Beste Nuweling by die Noorse Spellemannprisen-toekenningsfunksie toegeken en het plaaslik ter ondersteuning van groot handelinge soos Beth Orton opgetree. Die album is in September 2001 amptelik in Noorweë vrygestel en daarna geleidelik in die res van Europa. Lerche het saam met verskeie handelinge getoer en het 'n geleentheid gekry om saam met sy lewenslande idole, a-ha, in Oslo op te tree. Die album is in die Noordelike Halfrond se herfs van 2002 in Amerika vrygestel, waar hy ook sy eerste groot toer deur die Verenigde State onderneem het. Faces Down was 'n treffer in Noorweë en het die lof van kritici in beide Noorweë en die Verenigde State verwerf. Die Rolling Stone-tydskrif het die album in hul lys van top vyftig albums van 2002 geplaas.
2003-2004
In 2003 is die regstreeks-/ateljeeversameling, Don't Be Shallow EP, vrygestel. Hy het ook op 'n musiektoer met Elvis Costello gegaan, en die twee het in 2005 weer eens saam getoer.
Sondre Lerche se tweede ateljeealbum, Two Way Monologue, is ook deur Gundersen vervaardig en is in 2004 vrygestel. Rolling Stone het die album 'n goeie resensie gegee, maar het die volgende oor die lirieke te sê gehad: "Sy swakheid is sy woorde. Lerche doen duidelik baie moeite met sy liedtekste, maar die resultate is gewoonlik vaag, en in die ergste geval suggereer dit 'n onsinvertaling van wat dalk welsprekend in die sanger se moedertaal sou wees."
Die album het Lerche se talent — om vele verskillende style te dek, van pop-agtige en opgewekte snitte tot meer sagte en melodieuse snitte — weerspieël.
2006-2009
Op 27 Februarie 2006 is die album Duper Sessions vrygestel. Dit is 'n jazz-album wat in die Noorse herfs van 2005 met sy groep Faces Down en pianis Erik Halvorsen by Duper Studios in Bergen, Noorweë opgeneem is.
Phantom Punch is in Februarie 2007 uitgereik en is 'n rockalbum met 'n aggressiewer klank as sy vorige werk. Lerche en Faces Down het die album in April en Mei 2006 in Los Angeles saam met vervaardiger Tony Hoffer opgeneem.
Sonder Lerche het ook die klankbaan tot die rolprent Dan in Real Life gekomponeer. Hy gaan voort met opvoerings en komponering en het Heartbeat Radio in 2009 tot kritiese lof vrygestel.
2012 Verenigde State Grand Prix
Die 2012 Formule Een Verenigde State Grand Prix het op 18 November 2012 op die Circuit of the Americas in Austin, Texas plaasgevind. Dit was die negentiende wedren van die kampioenskapseisoen en is deur Lewis Hamilton in sy McLaren-Mercedes gewen.
Saambou
Saambou Bank is 'n voormalige Suid-Afrikaanse bank wat in 1942 gestig en in 2006 gelikwideer is.
Beginjare
Die bank is op 12 Junie 1942 onder die naam Unie Bouvereniging gestig. Kort daarna is die maatskappy se naam na Saambou (Permanente) Bouvereniging verander. In 1970 het hulle met Nasionale Bouvereniging saamgesmelt om Saambou Nasionale Bouvereniging te vorm. Hierdie vereniging het Saambou Beherend in 1987 gestig en onder die naam Saambou Bank handel gedryf.
Kuratorskap
Die bank is in Februarie 2002 onder kuratorskap geplaas nadat koerantberigte bespiegel het dat die bank bankrot is en kliënte binne twee dae R1 miljard onttrek het. Ten tye van die kuratorskap was Saambou op ses na die grootste bank in die land. Die JSE het ook in 2002 verhandeling in Saambou-aandele opgeskort en ENB het 'n deel van die verbandboek oorgeneem.
Likwidasie
Die bank is in 2006 finaal gelikwideer. 'n Oorskot van R7,568 miljoen, of 4,53c per aandeel is aan aandeelhouers uitbetaal. Die aandele het voor die kuratorskap teen 203c per aandeel verhandel.
Lindsay Wagner
Lindsay Wagner (gebore 22 Junie 1949) is 'n Amerikaanse aktrise en vervaardiger. Sy is bekend vir haar rolle in die rolprent The Paper Chase (1973) en in die televisiereeks The Bionic Woman (1976).
Kaaps-Hollands
Kaaps-Hollands kan verwys na:
Emahlathini
Emahlathini kan verwys na:
Hebe
Haar eweknie in die Romeinse mitologie was Juventas.
Klaus Schulze
Klaus Schulze (ook bekend onder sy pseudoniem Richard Wahnfried; * 4 Augustus 1947 in Berlyn) is 'n Duitse komponis, musikus en vervaardiger. Hy word as 'n belangrike verteenwoordiger van elektroniese musiek en wegbereider van die sogenaamde Berlynse Skool beskou, 'n stylrigting in die elektroniese musiekgenre wat vanaf die middel van die 1970's in die destydse Wes-Berlyn ontwikkel het. Schulze was 'n tyd lank lid van sommige van die voorste musikgroepe binne hierdie skool (Tangerine Dream, Ash Ra Tempel en The Cosmic Jokers) voordat hy 'n sololoopban begin het. Oor 'n tydperk van vyf dekades het meer as 60 albums ontstaan.
Erwin von Witzleben
Job Wilhelm Georg Erdmann Erwin von Witzleben (4 Desember 1881 - 8 Augustus 1944) was teen 1940 'n Duitse offisier met die rang van Generalfeldmarschall (Generale veldmaarskalk), en leërbevelvoerder in die Tweede Wêreldoorlog.
Hy was 'n toonaangewende samesweerder in die komplot op 20 Julie om Adolf Hitler te vermoor en is aangewys om die opperbevelvoerder van die Wehrmacht te word in 'n post-Nazi-regime indien die komplot sou slaag.
Elandsbergpas
Die Elandsbergpas is 'n bergpas in die Oos-Kaap wat net suid van Aliwal-Noord op die N6-nasionale pad na Jamestown lê. Die pas dateer uit 1957, bereik 'n hoogte van 1 500m bo seevlak en het 'n maksimum steilte van 1:18.
Udayadityavarman II
duimnael|links|140px|’n [[Stele wat deur Udayadityavarman II opgerig is.]]
Udayadityavarman II (Khmer: ឧទ័យាទិត្យវរ្ម័នទី២) was van 1050 tot 1066 koning van die Khmer-ryk. Hy het Suryavarman I opgevolg.
Bewind
Hy het die tempel Baphuon laat bou ter ere van die Hindoegod Shiva, maar van die standbeelde is opgedra aan die Boeddha. Hy het ook bouwerk aan die reservoir Wes-Baray voltooi en Wes-Mebon, ’n eiland in die middel daarvan, laat bou.
Die tempel Sdok Kak Thom, naby die hedendaagse dorp Aranyaprathet in Thailand, is ook in sy tyd gebou. Die tempel is bekend daarvoor dat ’n gedetailleerde inskripsie op ’n stele die volgorde van vorige Khmer-konings aangee. Die stele is nou in die nasionale museum in Bangkok.
Verskeie rebellies is tydens sy bewind onderdruk, onder meer in 1051 en 1065. Hy is in 1066 deur sy jonger broer, Harshavarman III, opgevolg.
Jannie Marais
Vroeë lewe en loopbaan
Marais is op 8 September 1851 op die plaas Coetzenburg buite Stellenbosch gebore as die jongste van tien kinders. Hy is tuis en op die Stellenbosch Gymnasium opgevoed.
As kind was hy 'n praktiese mens met 'n liefde vir masjinerie, wat hom goed te pas gekom het toe hy in 1870 as negentienjarige saam met drie van sy broers na die delwerye aan die Vaalrivier gegaan het. Die volgende jaar is hulle na New Rush, soos Kimberley toe genoem is. Daar het Marais sy fortuin gemaak. In 1880 het verskeie mynmaatskappye saamgesmelt en die Kimberley Central Mining Company gevorm. Die broers Marais het waardevolle aandele in dié maatskappy gekry. Later het hierdie maatskappy saamgesmelt met De Beers en die broers het uitgebreide belange in De Beers Consolidated Mines verwerf.
Jannie Marais is in 1892 terug na Coetzenburg as 'n vermoënde man. Hy het die plaas van sy ma gekoop en begin boer. Hy het in 1899 lid van die Kaapse wetgewende vergadering geword, en was dit tot die Unie van Suid-Afrika in 1910 gevorm is. Daarna was hy 'n volksraadslid tot met sy dood. Marais het ook op verskeie besture gedien soos die hospitaal- en afdelingsraad van Stellenbosch. Sy sakebelange het gestrek van die Lion Distillery op Vlottenburg tot die Malmesbury Voogdy- en Assuransiemaatskappy.
Marais was 'n sleutelfiguur by die stigting van die Afrikaanse koerant Die Burger. In daardie tyd (1914–1915) het hy saamgewerk met die Stellenbosse groepie wat die koerant wou stig. Daar was nie geld om 'n drukpers te koop nie, en Marais het borg gestaan vir die yslike bedrag wat die masjinerie gekos het. Dit is 'n tragedie dat hy nie die eerste verskyning van Die Burger beleef het nie, aangesien die oprigting van so 'n koerant een van sy lewensideale was.
Hy het ook diep spore getrap in die onderwys. Marais was lid van die Victoria Kollege (vandag die Universiteit van Stellenbosch) se raad. Kort voor die eeuwisseling was daar 'n groot behoefte aan 'n fisika-gebou, maar daar was nie fondse nie. Marais het toe 'n groot skenking gemaak om die oprigting van die gebou moontlik te maak. By die eerste sitting van die Unie-parlement het Marais gehoor van planne om 'n universiteit in Kaapstad te vestig. Dit kon die einde van die Victoria Kollege beteken het: die destydse regering het 100 000 pond Sterling vereis om nie die Victoria Kollege by die Suid-Afrikaanse Kollege (vandag die Universiteit van Kaapstad) in te lyf nie. Marais het hierdie bedrag in sy testament bewillig, destyds 'n ontsaglike bedrag. As kampvegter vir Afrikaans, het sy testament die bedrag onder die volgende voorwaarde bewillig: “Ter bevordering van het hoger onderwijs te Stellenbosch, doch meer beijzonder van het onderwijs in en door middel van de Hollandse taal in zijn beide vormen (dat wil zeggen Afrikaans zowel als Nederlands) en wel te dien einde dat in zodanige onderwijs de Hollandse taal in zijn beide vormen als voormeld geen mindere plaats dan de andere officiële landstaal zal innemen.”
Marais en sy vrou het nie kinders gehad nie. Hy het ook geld nagelaat aan instellings soos die Instituut vir Dowes en Blindes op Worcester en die Kindersendinghuis in Kaapstad. Met die restant van sy boedel is Het Jan Marais Nationale Fonds gestig, wat reeds studielenings aan duisende studente deur die jare beskikbaar gestel het.
Hy is op 30 Mei 1915 by Montagu se warmbron oorlede.
Nalatenskap
Die Jan Marais Natuurreservaat is na hom vernoem. In 2015 het die Suid-Afrikaanse Akademie vir Wetenskap en Kuns ’n prys in sy naam bekendgestel vir ’n uitstaande bydrae tot Afrikaans as wetenskapstaal deur wetenskaplike werk en publikasies op hoë vlak en van hoë gehalte in Afrikaans.
Asklepios
Asklepios (Grieks: Ἀσκληπιός) was in die Griekse mitologie die god van medisyne en genesing. Sy dogters was Hugieia ("Gesondheid"), Iaso ("Medisyne"), Akeso ("Genesing"), Aglaia ("Gesonde Gloed") en Panakea ("Universele Geneesmiddel"). Die staf van Asklepios met ’n slang daarom is vandag steeds die simbool van medisyne.
Geboorte
Asklepios was die seun van Apollo en Koronis. Sy ma is doodgemaak omdat sy ontrou aan Apollo was en is op ’n brandstapel neergelê, maar die ongebore kind is uit haar baarmoeder gered. Apollo het die baba na die sentour Chiron geneem, wat hom grootgemaak en in medisyne opgelei het.
Dood
Zeus het Asklepios met ’n weerligstraal doodgemaak omdat Asklepios Hippolutus uit die dood opgewek en goud daarvoor aanvaar het.
Gailard Sartain
Gailard Sartain (gebore 18 September 1946) is 'n Amerikaanse akteur en skrywer. Hy is bekend vir sy rolle in die rolprente The Outsiders (1983), Mississippi Burning (1988), Fried Green Tomatoes (1991), en The Replacements (2000).
R619 (Suid-Afrika)
Die R619 is 'n streeksroete wat die N2-nasionale pad met die R34-provinsiale pad in Richmond verbind.
Hangbrug
'n Hangbrug is 'n tipe brug wat nie soos die konvensionele brug gebou word nie, maar eerder hang. Voorbeelde hiervan is die Brooklyn-brug en die Golden Gate-brug.
Metodes van versterking
'n Hangbrug moet ten minste twee torings hê, wat gewoonlik deur hol staalbokse gebou is, maar party is ook met beton gebou. Ás dit moontlik is sal die torings op die grond gebou word, maar daar is ook maniere om die torings te kry om te dryf, wat wél veilig is. Die dek of pad hang aan lang staal kabels wat aan hoë torings naby aan die punte van die brug vas is. Die gewig word versprei deur die kabels na die torings toe, en vanaf die torings oorgeplaas na die grond.
Laste en verbindings
Nadat die torings gebou is moet daar kabels deur gesit word om die dek of teer oppervlak te dra, daar is 'n belangrike metode wat volg.
Deense Seemans- en Uitlandskerk
Daar is 53 Deense seemans- en uitlands kerke dwarsoor die wêreld. Etlike kerke is werksaam op ’n Skandinawiese basis met Sweedse en Noorse kerke. Die Deense Kerk in Suidelike Sleeswyk behoort ook aan hierdie kerk.
Die Deense Seemans- en Uitlandskerk werk vanaf ’n Evangelies-Lutherse grondslag en in samewerking met die Deense Volkskerk in Denemarke.
Otto Skorzeny
Otto Skorzeny (12 Junie 1908 - 5 Julie 1975) was 'n Oostenryksgebore SS-Obersturmbannführer (luitenant-kolonel) in diens van die Waffen-SS tydens die Tweede Wêreldoorlog. Gedurende die oorlog was hy betrokke by 'n reeks operasies, waaronder die verwydering van die Hongaarse Regent Miklós Horthy uit die mag en die reddingsmissie wat die afgesette Italiaanse diktator Benito Mussolini uit ballingskap bevry het.
Skorzeny het Operasie Greif gelei, waarin Duitse soldate vyandelike linies binnegedring het met behulp van hul teenstanders se tale, uniforms en gebruike. Hiervoor is hy by die Militêre Tribunaal van Dachau aangekla van die oortreding van die Den Haag Konvensie van 1907, maar is vrygespreek nadat 'n voormalige Britse SOE-agent getuig het dat hy ook operatiewe Duitse uniforms agter vyandelike lyne gedra het.
Skorzeny het in 1948 uit 'n interneringskamp ontsnap en 18 maande lank op 'n Beierse plaas weggekruip en daarna tyd in Parys en Salzburg deurgebring voordat hy hom later in die Francoïstiese Spanje gevestig het. In 1953 word hy 'n militêre adviseur van die Egiptiese president Mohammed Naguib en werf hy 'n personeelkorps van voormalige SS- en Wehrmacht-offisiere om die Egiptiese leër op te lei, en bly toe aan om president Gamal Abdel Nasser te adviseer.
Hy was ook 'n tyd lank in Argentinië, waar hy as adviseur vir president Juan Perón opgetree het en 'n lyfwag vir Eva Perón was. In 1962 word Skorzeny na bewering deur die Mossad gewerf om bedrywighede vir die agentskap te doen. Skorzeny is op 5 Julie 1975 in Madrid op 67-jarige ouderdom aan longkanker oorlede.
Mebos
Mebos is ‘n tradisionele Suid-Afrikaanse lekkergoed gemaak van appelkose. Dit is soet van buite en het ‘n sout en suur smaak van binne.
Bereiding
Elke plaas in die Boland het sy eie unieke resep gehad om hierdie kultuurproduk te berei. Dit word gemaak van sagte appelkose wat baie goed ryp is. Hulle word gewoonlik oornag in gekonsentreerde pekelwater gelaat. Die skil van die appelkoos raak dan los en afgetrek. Daarna word die appelkose goed met swawel ingesmeer en vir ‘n oggend in die son laat droog word. Na ‘n paar dae word die pitte verwyder en die appelkose weer met swawel bewerk. Gewoonlik word twee of meer appelkose saamgepers om die gewenste vorm te kry. Dan word dit op stellasies  in die son geplaas om te droog en word dit ‘n paar maal  gedruk om ‘n plat en ronde vorm te kry. Die droë vrugte word laastens in  kalk- of pekelwater afgewas, afgedroog en met suiker ingesmeer. As meboskonfyt gemaak word, word die mebos in ‘n fles geplaas met ‘n stroop en kalkwater of suiker en water.
Liedjie
In die tradisionele Afrikaanse volksliedjie “Daar kom Tant Alie” kom die volgende twee sinne voor:
En tant Mina kook stroop van die meboskonfyt, van die Wellingtonse suiker teen die trippens die pond.
Chun Doo-hwan
Chun Doo-hwan ( Koreaanse uitspraak: [tɕʌn.du.ɦwan] of [tɕʌn] [tu.ɦwan]; gebore op 18 Januarie 1931 - 23 November 2021) was 'n voormalige generaal van die Suid-Koreaanse leër wat van 1980 tot 1988 as president van Suid-Korea gedien het, van Desember 1979 tot September 1980 as 'n nie-gekose staatsgreepleier en van 1980 tot 1988 as verkose president. Chun is in 1996 ter dood veroordeel vir sy 'n rol in die Gwangju-bloedbad, maar is later vergewe deur president Kim Young-sam, met die advies van die destydse president-verkose Kim Dae-jung, wat Chun se administrasie ongeveer 20 jaar tevore ter dood veroordeel het.
Bossa nova
Bossa nova 'n groot aanhang bekom — aanvanklik deur jong musici en tersiêre studente. Ook rolprente soos die Franse regisseur Marcel Camus se romantiese tragedie Black Orpheus (1959), wat in Brasilië afspeel, het die gewildheid van die musiekstyl bevorder. Alhoewel die bossa nova-beweging slegs ses jare (1958 tot 1963) geduur het, het dit 'n aansienlike aantal liedjies tot die standaardjazz-repertoire bygedra.
Kate Fabian
Kate Fabian (6 Oktober 1870 – 7 April 1929) was 'n Deense aktrise en skryfster. Sy was bekend vir haar rolle in die rolprente Gud raader (1912), Solskinsbørnene (1919), Häxan (1922), en Klovnen (1926).
Walter von Reichenau
Walter Karl Ernst August von Reichenau (8 Oktober 1884 - 17 Januarie 1942) was 'n veldmaarskalk in die Wehrmacht van Nazi-Duitsland tydens die Tweede Wêreldoorlog. Reichenau was tydens die invalle van België en Frankryk in bevel van die 6de leër. Tydens Operasie Barbarossa, die inval in die Sowjetunie, het hy voortgegaan om die 6de leër aan te voer as deel van die Leër Groep Suid, terwyl dit die Oekraïne verower en tot diep in Rusland gevorder het.
Sheree Winton
Sheree Winton (11 April 1936 – 29 Mei 1976) was 'n Engelse aktrise. Sy was bekend vir haar rolle in die rolprente First Man Into Space (1959) en Dentist in the Chair (1960), en in die televisiereeks The Schirmer Inheritance (1957).
Walter von Reichenau
Terwyl hy in bevel van die 6de leër was tydens Operasie Barbarossa in 1941, het hy die berugte Ernstigheidsbevel uitgereik wat Duitse soldate aangemoedig het om Joodse burgerlikes aan die Oostelike Front te vermoor. Reichenau was in beheer van die operasionele gebied waarin die 6de leër, SS, Einsatzgruppen en Oekraïense hulpverleners moord op meer as 33,000 Jode by Babi Yar gepleeg het en hulp verleen het met ander slagtings en gruweldade wat in die gebiede onder sy bevel tydens die Holocaust plaasgevind het.
Hy kry beroerte op 14 Januarie 1942 en sterf toe die vliegtuig wat hom na 'n hospitaal gevlieg het, neerstort tydens die landing by Lemberg.
ǀAi-ǀAis/Richtersveld-vredespark
Die ǀAi-ǀAis/Richtersveld-vredespark is 'n vredespark weerskante van die landsgrens tussen Suid-Afrika en Namibië. Die park is in 2003 gevorm deur die samesmelting van die Namibiese ǀAi-ǀAis Hot Springs Game Park en die Suid-Afrikaanse Richtersveld Nasionale Park, en is 'n wêrelderfenisgebied.
Emis Killa
Emiliano Rudolf Giambelli, beter bekend as Emis Killa (Vimercate, Italië, 14 November 1989), is 'n Italiaanse kletsrymer. Hy het op 18-jarige ouderdom die Tecniche Perfette-musiekwedstryd gewen, en is sedertdien een van Italië se bekendste kletsrymers.
Mark Saul (akteur)
Mark Saul (gebore 20 Junie 1985) is 'n Amerikaanse akteur. Hy is bekend vir sy rolle in die rolprent The Social Network (2010) en in die televisiereekse All That (1994), Grey's Anatomy (2005), en Parks and Recreation (2009).
Gertrud Fridh
Gertrud Fridh (26 November 1921 – 11 Oktober 1984) was 'n Sweedse aktrise. Sy was bekend vir haar rolle in die rolprente Wild Strawberries (1957), The Devil's Eye (1960), All These Women (1964), en Hour of the Wolf (1968).
Anna Fabricius
Anna Fabricius (gebore 17 April 1980) is 'n Deense aktrise. Sy is bekend vir haar rolle in die rolprente Istedgade (2006), Preludium (2008), Profetia (2009), en Ljusningen (2017).
Deense Kerk in Suid-Sleeswyk
Die  Deense Kerk van Suid-Sleeswyk  (Deens: Dansk Kirke i Sydslesvig) is ’n Protestantse kerk in Suid-Sleeswyk, 'n streek in die Noord-Duitse deelstaat Sleeswyk-Holstein. Die kerk het ongeveer 6 500 geregistreerde lidmate in 35 gemeentes met 24 priesters. Die hoofkerk is die Kerk van die Heilige Gees in Flensburg (Deens:  Flensborg ).
Die Deense Kerk van Suid-Sleeswyk werk vanaf ’n Evangelies-Lutherse grondslag en in samewerking met die Deense Uitlandskerk, wat is verbonde aan die Deense Volkskerk in Denemarke. Vroue-ordinasie word toegelaat.
Sebastián Piñera
Miguel Juan Sebastián Piñera Echenique ( Spaans: [miˈɣel ˈxwan seβasˈtjam piˈɲeɾa etʃeˈnike] (luister); gebore op 1 Desember 1949) is die sittende president van Chili van 2018 tot 2022, wat voorheen van 2010 tot 2014 gedien het.
Operasie Manna en Cowhound
Operasie Manna en Cowhound was 'n operasie van die Geallieerdes aan die einde van April 1945 om die honger bevolking van die provinsies Utrecht, Noord- en Suid-Holland wat steeds onder Duitse besetting was te hulp te kom.
Japan Nasionale Roete 16
Nasionale Roete 16 is 'n nasionale snelweg van Japan.
Operasie Manna en Cowhound
Die westelike provinsies van Nederland kon maklik van die res van die land geskei word deur 'n strook land met water te laat oorstroom. Hierdie verdediging is in 1672 met sukses gebruik om die inval van Lodewyk XIV te stuit, maar in die Tweede Wêreldoorlog het dit tot 'n groot humanitêre ramp gelei. Hitler het beveel om die 'Vesting Holland' tot die laaste te behou en die Geallieerdes het besluit om eers Duitsland self te onderwerp. Die Vesting Holland het daarom tot die oorgawe van 5 Mei 1945 afgeslote van die buitewêreld in hande van die Nazi's gebly. Dit het tot groot honger en gebrek aan talle materiale gelei, soos byvoorbeeld seep, leer, rubber, medisyne en brandstowwe.
Japan Nasionale Roete 16
Saam met die Ken-Ō-snelweg verbind Roete 16 die hele lengte van die Technology Advanced Metropolitan Area (TAMA) - 'n binnelandse nywerheidsgebied wat 'n oppervlakte van 3000 km2 dek, 74 munisipaliteite dek en meer as 10 miljoen mense huisves, waarvan 4 miljoen in die TAMA netwerk firmas werk. In 1998 het goedere wat van TAMA verskeep is, twee keer die versendingswaarde van Silikon Vallei gehad.
Operasie Manna en Cowhound
Talle mense het van honger, koue of siektes omgekom. Die aantal is nie presies bekend nie, maar dit word beraam op 22 000. In April het die Geallieerdes en ook die Neutrales soos Swede besef dat tyd om die mense te red min geraak het. Hulle het toestemming gevra om die bomwerpers brood en ander voedsel te laat los bo Nederland. Op 29 April het die eerste vlugte begin, 'n week voor die kapitulasie.
Kari Wahlgren
Kari Wahlgren (gebore 13 Julie 1977) is 'n Amerikaanse aktrise en skryfster. Sy is bekend vir haar rolle in die televisiereekse Kung Fu Panda: Legends of Awesomeness (2011), Rick and Morty (2013), en Bunsen Is a Beast (2017).
Griep
Griep of Influensa is 'n akute en hoogs aansteeklike siekte wat onverwags en onverklaarbaar toeslaan. In die dae voor wetenskaplike geneeskunde is dit dikwels toegeskryf aan die "vreemde magte" wat die planete glo op die mens uitgeoefen het. In die tydperk toe Robert Koch en Louis Pasteur bewys het dat sekere siektes deur bakterieë veroorsaak word, het die wetenskaplike Richard Pfeiffer beweer dat 'n spesifieke bakterie, wat tans as Haemophilus influenzae bekend staan, die oorsaak is van griep-epidemies.
In 1933 het drie Britse wetenskaplikes, Wilson Smith, Christopher Andrews en Patrick Laidlaw, egter getoon dat griep nie deur bakterieë nie, maar deur 'n virus veroorsaak word. Hulle het ook daarin geslaag om die griepvirus te isoleer. Latere navorsing het die geldigheid van hierdie ontdekking bevestig. Die griepvirus is meer intensief bestudeer as die virus van enige ander siekte, en daar bestaan geen twyfel meer dat dit wél die oorsaak van epidemiese griep is nie. Daaropvolgende navorsing het getoon dat daar nie net één virus is nie, maar verskeie soorte. Sommige van hulle het heelwat met mekaar gemeen en is die Influensa A-virusse genoem. Dit het geblyk dat hierdie virusse die oorsaak van die groot epidemies is. 'n Tweede groep is bekend as die Influensa B-virusse. Hoewel hulle ook 'n hoogs aansteeklike griep met onaangename simptome tot gevolg het, veroorsaak hulle nie grootskaalse epidemies soos die Influensa A-virusse nie. Ook die Influensa C-virusse, wat in 1950 vir die eerste keer geïsoleer is, is nie so gevaarlik nie.
Entstof
Wanneer 'n mens griep opdoen, bou die liggaam immuniteit op teen 'n tweede aanval deur dieselfde virussoort. Hierdie immuniteit verleen egter nie volkome beskerming teen 'n aanval deur 'n ander virussoort nie, en dit verklaar waarom 'n persoon meer as een keer griep kan opdoen. Daar is in die 1940's reeds bevind dat griep deur middel van inenting beheer kan word. Dit was egter gou duidelik dat inenting teen griep minder geslaagd is as teen ander virussiektes soos pokke of geelkoors. Die rede is dat griepvirusse die vermoë het om hul genetiese samestelling voortdurend subtiel te verander. Gevolglik kan griepslagoffers jaar na jaar opnuut griep opdoen. Elke griepepidemie verskil dus van vorige epidemies en die entstof teen een virus is dus nie altyd so doeltreffend teen 'n ander virussoort nie. Griep-entstof word gewoonlik vervaardig teen virussoorte wat tydens die vorige seisoen voorgekom het. Die ideaal sou wees om die veranderde virus te isoleer sodra dit voorkom en om dan so gou moontlik entstof daarteen te vervaardig om ander moontlike slagoffers te beskerm. As gevolg van die probleme wat met entstofvervaardiging gepaard gaan, kan dit egter selde gedoen word.
Simptome
Die griepvirus tas die asemhalingsweë aan, veral die lugpyp. Die eerste simptome is gewoonlik 'n toe of loperige neus, seer keel, droë hoes, hoofpyn en warm en koue koors. Wanneer die virus sy loop neem, kan dit aanleiding gee tot hoë koors, spier- en gewrigspyne en aptytverlies. Omdat daar geen geneesmiddel is teen griep nie, word pasiënte gewoonlik aangeraai om drie tot vier dae lank in die bed te bly, pynstillers op voorgeskrewe tye te neem en baie vloeistof in te neem. In ongekompliseerde gevalle van die siekte sal die koors ná 'n paar dae na normaal daal en die pyne verdwyn. In sommige gevalle word 'n griepaanval deur 'n depressiewe gemoedstoestand gevolg en gevoelens van lusteloosheid en terneergedruktheid kan die volkome herstel van die pasiënt tot vier weke lank vertraag. Die grootste gevaar van griep is dat sekondêre bakteriële of virusinfeksies kan ontstaan en dat 'n pasiënt longontsteking kan ontwikkel. Dit is sulke infeksies wat aanleiding gee tot griepsterftes.
Aansteeklikheid
Griep is 'n uiters aansteeklike siekte. Mense wat aangesteek word, dra die virus in hul neus en keel rond, en wanneer hulle praat, hoes, nies of asemhaal, versprei hulle die virusse in die lug rondom hulle. Enigiemand in die omgewing wat die virusse inasem, kan aangesteek word en 'n griepaanval kry. Die inkubasietydperk, dit wil sê die periode tussen die infeksie en die eerste tekens van die siekte, duur omtrent twee dae.
Grieppandemies
Die nuwe griepvirus-stamme wat jaarliks verskyn, verskil gewoonlik net in geringe mate van die vorige jaar se virus en veroorsaak selde ernstige probleme. Tog gebeur dit soms dat 'n nuwe stam verskyn wat so radikaal van vorige virusse verskil dat daar geen doeltreffende entstof beskikbaar is om dit teen te werk nie. Dit is sulke virusse wat aanleiding kan gee tot globale pandemies. Die virusse is gewoonlik meer virulent en daar is aanduidings dat hulle van diere afkomstig kan wees.
Volgens viroloë het die mees virulente griepvirusse hul oorsprong in varke en pluimvee. Die laaste twee grieppandemies – in 1957 en 1968 – is waarskynlik veroorsaak deur virusse wat van varke en pluimvee afkomstig was.
In 1986 het 'n Nederlander baie ernstige longontsteking ontwikkel nadat hy met 'n varkvirus geïnfekteer is, en in 1977 het 'n soortgelyke virus 'n aantal mense in New Jersey in die VSA aangetas.
In 1997 is die wêreld die skrik op die lyf gejaag deur so 'n griepvirus wat agtien mense in Hongkong aangetas het; ses van hulle is dood. Hierdie virus het skynbaar sy oorsprong in hoenders gehad.
Nie een van die griepvirusse van die afgelope paar dekades was egter so kragtig en so aansteeklik soos die 1918-virus nie. Dit is juis hierdie potensieel dodelike kombinasie van virulensie en aansteeklikheid wat aanleiding gee tot pandemies.
Wetenskaplikes van die Amerikaanse Sentrums vir Siektebeheer en -voorkoming sê die afwesigheid van hierdie kombinasie in die griepvirusse van die afgelope dekades is geen rede vir gerustheid is nie. Hulle glo dat die volgende pandemie tot 200 000 mense in Amerika alleen kan uitwis en wys daarop dat 'n nuwe pandemie baie vinniger as die 1918-pandemie kan versprei omdat vervoermiddels vandag soveel vinniger en meer gesofistikeerd is en duisende mense elke dag internasionaal en binne hul eie landsgrense reis.
Volgens hierdie wetenskaplikes word daar reeds sedert 1977 in spanning gewag op die verskyning van die volgende "nuwe" griepvirus wat, soos 'n tydbom, enige tyd kan ontplof.
Nottingham Road
Nottingham Road is 'n klein dorpie in die KwaZulu-Natal Middeland in Suid-Afrika. Die dorpie is in die sentrale gedeelte van die Midlands Meander geleë. Die dorpie se naam is afgelei van Fort Nottingham wat 15 km daarvan geleë is.
Geskiedenis
Britse setlaars uit Skotland het hulle in die middel-19de eeu in die omgewing gevestig. Teen die einde van 1885 is 'n spoorlyn aangelê tot waar Nottingham Road vandag geleë is. Voor die stasie geopen is, is die terrein na die boukontrakteur Harrison’s Camp genoem. Die stasie het vir 'n paar jaar as Karkloofstasie bekend gestaan, maar aangesien dit te ver van Karkloof en nie juis deur mense van Karkloof gebruik is nie, is dit laat in 1887 na Nottingham Road Station (op pad na Fort Nottingham) hernoem. Die vestiging van die stasie was die eerste stap in die ontwikkeling van Nottingham Road as 'n landelike sentrum.
'n Klein hotel en 'n winkel is opgerig op die terrein wat later George Nicol se grofsmidwinkel (nou die Mount West drankwinkel) sou huisves. In 1889 het George Orwin grond gekoop en die Railway Hotel, wat vandag as die Nottingham Road Hotel bekend staan, deur C Morgan laat bou wat in 1891 voltooi is. In April 1884 is daar besluit om 'n kerk by Nottingham Road te bou. John King het grond geskenk waarop die klein hout- en ysterkerkie St. Johns Gowrie gebou is en Februarie 1885 geopen is. 'n Gedenkteken ter nagedagtenis van mans uit die distrik wat in die Eerste Wêreldoorlog omgekom het, is op die kerkgrond naby die ingang opgerig en op 26 Januarie 1992 ingewy.
Die Nottingham Road Farmers Association, een van die oudste landbouverenigings in Suid-Afrika, is op 26 Oktober 1887 deur 11 prominente mans uit die omgewing in die Railway Hotel gestig. Een van die projekte van die vereniging was die oprigting van die 'n gemeenskapsaal wat in Desember 1933 met 'n goue sleutel geopen is. Dit huisves vandag die Nottingham Road Grondeienaarsvereniging en 'n plaaslike biblioteek. Die saal word gereeld vir gemeenskapsvergaderings gebruik en dit word ook uitverhuur vir funksies.
In 1866 is die eerste skape – oor meer as 'n duisend kilometer oorland – uit die Kaapkolonie na die omgewing gebring. Die invoer van skape het gelei tot veediefstal deur die plaaslike Boesmanbevolking. Die regering het gereageer met die dodelike 1869 Reprisal wat uit Fort Nottingham van stapel gestuur is. Die optrede het die grensoorlog finaal ten gunste van die setlaars beslis. Die veldtog word uitgebeeld in van die Boesmans se laaste rotstekeninge.
Lys van bekende Suid-Afrikaners
duimnael|regs|150px|[[Totius, oftewel dr. J.D. du Toit.]] duimnael|regs|150px|[[Hendrik Vermooten, argitek.]]
Titus (Keiser)
Titus Flavius Vespasianus 30 Desember 39 - 13 September 81, die tiende Romeinse keiser en word keiser op 24 Junie 79.
Hy is die eerste seun van 'n keiser wat self keiser geword het in die Romeinse Ryk. Onder sy pa, (Vespasianus), se bewind het hy baie belangrike ampte gehad. Hy is sewemaal konsul saam met sy vader, hy is tribuun en word as imperator aangespreek. Hy is ook die bevelhebber van die keiserlike wag en suiwer die kring rond die troon van moontlike vyande. Byvoorbeeld die vroeëre konsul Aulus Caecina word tereggestel omrede Titus hom verdink van ontrou.
Toe sy vader Rome toe gegaan het om keiser te word het hy dit aan Titus oorgelaat om die oorlog teen Judea te voer.
Brooklyn-brug
Die Brooklyn-brug is 'n bekende hangbrug en landmerk in New York (VSA). Die konstruksie van die brug het op 3 Januarie 1870 begin en is dertien jaar later eers voltooi deur Washington Augustus Roebling, seun van die oorspronklike argitek, John Augustus Roebling. Die brug is op 24 Mei 1883 vir die publiek geopen. Dit verbind Manhattan en Brooklyn in New York.
Titus (Keiser)
Op 24 Junie 79 volg hy sy vader op as keiser en blyk 'n goeie keiser te wees. Toe die stede Pompeii en Herculaneum verwoes word deur die Vesuvius-vulkaan help hy mense waar hy kan en ná 'n brand in Rome sien die Romeine opnuut sy bereidheid om te help.
Brooklyn-brug
Die brug het 'n totale lengte van 1825 m en is 26 m breed. Op die eerste dag toe die publiek die brug kon gebruik, het reeds altesame 1 800 motors en 150 300 mense daaroor beweeg, wat as goed beskou is aangesien die brug $15,1 miljoen gekos het. Gedurende die konstruksie van die brug is 27 werkers dood.
Titus (Keiser)
Sy dood op 13 September 81 is 'n skok vir die bevolking. Hy was net 41 jaar oud en het gekla oor hoofpyn. Moontlik het hy 'n gewas gehad, maar dit het nooit duidelik word watter oorsaak sy dood het nie.
Swart-Keirivier
Die Swart-Keirivier is 'n rivier wat in die Oos-Kaap in Suid-Afrika vloei.
Nedersettings aan die oewers van die Swart-Keirivier sluit in: McBride Village, Qabi, Ntabelanga, Thornhill, Loudon, Mitford, Basoto, Baccle's Farm en Tentergate; asook die Tsolwana-natuurreservaat.
Die Thriftdam is die enigste beduidende opgaardam in die rivier. Tans is hierdie rivier deel van die Mzimvubu tot Keiskamma Waterbestuursgebied.
Die Klaas Smits en Klipplaatriviere vorm sy hoofsytakke. Die water van die rivier vloei uiteindelik in die Groot-Keirivier in.
Quade Cooper
Quade Santini Cooper (gebore 5 April 1988) is 'n professionele rugbyspeler en aan-en-af bokser. Hoewel hy 'n Nieu-Seelandse burger is, verteenwoordig hy Australië in internasionale rugby. Hy het tydens die Rugbywêreldbeker 2011 en Rugbywêreldbeker 2015 vir Australië uitgedraf. Hy speel tans vir die Queensland Reds in die Superrugbykompetisie in Australië. Sy voorkeurposisie is losskakel.
2016
Daar is bevestig dat Cooper by die Australiese sewes sou aansluit vir die 2016 Olimpiese Spele, beginnende met die Sydney-been van die IRB Sewes. Cooper het sy eerste drie vir die Australiese sewesspan op 6 Maart 2016 gedruk tydens die span se 36-7 oorwinning teen Engeland.
Boks
In November 2012 het Cooper aangekondig dat hy sou boks in die voorgeveg van vriend Sonny Bill Williams se geveg op 8 Februarie 2013. Hy het as 'n kruisergewig teen Muay Thai veteraan Barry Dunnett geboks, en wen in die eerste ronde met 'n uitklophou.
Heather Wahlquist
Heather Wahlquist (gebore 23 Mei 1977) is 'n Amerikaanse aktrise en skryfster. Sy is bekend vir haar rolle in die rolprente The Notebook (2004), Alpha Dog (2006), My Sister's Keeper (2009), en Yellow (2012).
Schoonoord
Schoonoord is 'n landelike dorp in Sekhukhune-distriksmunisipaliteit in die Limpopoprovinsie van Suid-Afrika.
Svea Kristina Frisch
Svea Kristina Frisch (15 Junie 1898 – 1991) was 'n Sweedse aktrise. Sy was bekend vir haar rol in die rolprent Där fyren blinkar (1924).
Japan Nasionale Roete 17
Nasionale Roete 17 is 'n nasionale snelweg van Japan.
Kawanishi H8K
Die Kawanishi H8K was 'n viermotorige vliegboot wat as 'n bomwerper deur die Japannese Vloot Lugmag gebruik is tydens die Tweede Wêreldoorlog. Die prototipe het sy nooiensvlug voltooi in 1941.
Edward Jenner
Edward Jenner (17 Mei 1749 – 26 Januarie 1823) was 'n Britse dokter wat 'n entstof teen pokke ontwikkel het. Hy is gebore in Berkeley, Gloucestershire, Engeland. Op die ouderdom van agt was hy in hok geplaas nadat hy ingeënt was met pokke saam met ander kinders; dit was die gewoonte van die tyd. Hy het hier gebly totdat die siekte sy gang gegaan het.
Op die ouderdom van twaalf was hy vlot in Latyn en kon 'n bietjie Grieks verstaan. Hy word die assistent van Mnr. Ludlow, 'n dokter in Sodbury. Hier het hy op die storie afgekom dat mense wat met koeipokke besmet raak nie kinderpokkies kan kry nie. Nadat hy sy vakleerlingskap voltooi het, gaan hy na Londen in 1770 waar hy onder die toesig van John Hunter werk. Hy leer by Hunter die wetenskaplike benardering tot probleem oplossing aan. Hy het ook anatomie bestudeer by Hunter se anatomieskool. Hy doen ook diens in die St. Georges hospitaal.
Op die versoek van sir Joseph Banks, kollekteer hy al die monsters wat kapt. James Cook terug gebring het op die skip Endeavor vanaf sy ontdekkingstog in Australasië. Hy keer terug na Berkeley in 1773 waar hy 'n reputasie opbou as 'n dokter en naturalis.
In 1778 trou hy met Katherine Kingscote en koop 'n huis genaamd The Chantry in Berkeley. Sy vrou se gesondheid was egter nie goed nie en gevolglik bring hulle die somers deur by Cheltenham Spa. Nadat hy amptelik sy doktersgraad ontvang het van St. Andrews Universiteit, bou hy 'n groot praktyk op.
Jenner bestudeer die koeipokke verskynsel vir 'n aantal jare. Op 14 Mei 1796 spuit hy 'n seun met, James Phipps opsetlik in met die virus. Die seun ontwikkel koeipokke soos normaalweg en ses weke later het Jenner hom ingespuit met pokke. Maar die pokkevirus ontwikkel nie en Phipps kom niks oor nie. Hy doen nog soortgelyke eksperimente en Jenner publiseer sy resultate as An Inquiry into the Cause of the Variole Vaccine, a Disease Discovered in Some of the Western Countries of England, particularly Gloucesterhire, and Known by the name of the Cowpox.
As gevolg van sy werk word hy ontvang deur koning George III, koningin Charlotte, die Prins van Wallis en deur die Graaf van York. Laasgenoemde maak inenting verpligtend in die Britse Leër en die Graaf van Clarence (later koning William IV van die Verenigde Koninkryk) maak dit verpligtend in die Britse Vloot. Die Britse parlement maak aam hom 'n toekenning van £10,000 in 1801 en £20 000 in 1807. Verkeie toekennings volg daarna.
Hierna word die praktyk van inenting wêreldwyd in gebruik geneem. Dit is in Noord-Amerika bekendgestel deur dokter John Coakley Lettsom.
Vroeëre metodes van immunisasie
Reeds lank voor Jenner se tyd het die mense opgelet dat as 'n mens 'n aanval van die gevreesde pokke oorleef, hy dit nooit 'n tweede keer kry nie. Hulle het tot die gevolgtrekking gekom dat, aangesien pasiënte herstel, die siekte wel in ŉ ligte graad kon bestaan. Hulle het dus geredeneer dat dit raadsaam is om aan te steek by mense wat die siekte in 'n ligte graad het; iemand wat die siekte een keer gehad het, sou dit nie 'n tweede keer kry nie en sou dus vir die res van sy lewe daarteen immuun wees.
Die Chinese het hierdie manier van immunisering reeds in die 6de eeu n.C. gebruik. Hulle het hul kinders toegedraai in die klere van mense wat aan 'n ligte graad van die siekte gely het. In Europa is die algemene metode van immunisasie inokulasie genoem. Dit het daaruit bestaan dat dokters van die limf van die sweertjies aan 'n persoon wat aan pokke ly, afgetrek het, ŉ naald daarin gesteek het en dan die arm van hul pasiënt daarmee geprik het. Lady Mary Wortly Montagu, die eggenote van die Engelse ambassadeur in Turkye, het vroeg in die 18de eeu die idee van inenting na Engeland gebring.
Die verspreiding van inenting
In Mei 1801 het Jenner aangekondig dat minstens 100 000 mense in Brittanje reeds ingeënt was. In Londen, waar voorheen elke jaar sowat 20 000 mense aan pokke gesterf het, het meer as die helfte minder mense nou aan die siekte gesterf. Voorrade entstof is ook na oorsese lande gestuur. In Wenen, in Berlyn, in Indië en in Amerika het dokters begin om mense teen pokke in te ent.
Pres. Jefferson van die Verenigde State en sy hele familie het hulle laat inent, en duisende mense het hul voorbeeld gevolg. Sowat 20 jaar nadat die eerste mense teen pokke ingeënt is, het gevalle van pokke voorgekom onder mense wat reeds teen die siekte ingeënt was.
Hierdie gevalle het nie by kinders, wat voorheen die algemeenste slagoffers van die siekte was, voorgekom nie, maar by jong mense wat in hul jeug teen die siekte ingeënt is. Die dokters het nou besef dat die entstof nie lewenslange immuniteit teen die siekte gee nie, maar dat die krag daarvan met verloop van tyd afneem. Herinenting is dus nodig indien blywende immuniteit teen die siekte verlang word.
Estelle Winwood
Estelle Winwood (24 Januarie 1883 – 20 Junie 1984) was 'n Engelse aktrise. Sy was bekend vir haar rolle in die rolprente Quality Street (1937), Darby O'Gill and the Little People (1959), The Producers (1967), en Murder by Death (1976).
Rodney Saulsberry
Rodney Saulsberry (gebore 11 Julie 1956) is 'n Amerikaanse akteur. Hy is bekend vir sy rolle in die rolprent Deadpool 2 (2018) en in die televisiereekse Capitol (1982), The Bold and the Beautiful (1987), en Spider-Man (1994).
Becky Wahlstrom
Becky Wahlstrom (gebore 25 April 1975) is 'n Amerikaanse aktrise. Sy is bekend vir haar rolle in die rolprente Straight Talk (1992) en Lucky 13 (2005), en in die televisiereekse Joan of Arcadia (2003) en Grey's Anatomy (2005).
Waterkloof (veelsinnig)
Die titel Waterkloof in Suid-Afrika is uiters dubbelsinnig, volgens die riviere en klowe hieronder gelys.
Die bekendste "Waterkloof" is sekerlik die suidoostelike spogwoonbuurt in Pretoria (sien nommer 42 op die landkaart).
Helle Fagralid
Helle Fagralid (gebore 11 Mei 1976) is 'n Deense aktrise. Sy is bekend vir haar rolle in die rolprente Ambulance (2005) en Sorrow and Joy (2013), en in die televisiereekse Nikolaj og Julie (2002) en The Killing (2007).
Hans-Ulrich Rudel
Hans-Ulrich Rudel (2 Julie 1916 - 18 Desember 1982) was 'n Duitse Bobaasvlieënier tydens die Tweede Wêreldoorlog. Rudel is die mees gedekoreerde Duitse soldaat van die Tweede Wêreldoorlog en was in Januarie 1945 die enigste ontvanger van die Ridderkruis met goue eike blare, swaarde en diamante. Na die oorlog was hy 'n prominente neo-Nazi-aktivis in Latyns-Amerika en in Wes-Duitsland.
Tydens die oorlog is Rudel gekrediteer met die vernietiging van 519 tenks, sowel as een slagskip, een kruiser, 70 landingstuie en 150 artillerie-stellings. Hy het 51 lug seges en die vernietiging van meer as 800 voertuie van alle soorte geëis. Hy het 2 530 grondaanvalmissies eksklusief aan die Oosfront gevlieg, gewoonlik met die Junkers Ju 87 "Stuka" duikbomwerper.
Rudel het hom op 8 Mei 1945 aan Amerikaanse magte oorgegee en in 1948 na Argentinië geëmigreer. Hy was 'n toegewyde en onberouvolle Nasionaal-Sosialis. Hy stig die "Kameradenwerk", 'n hulporganisasie vir Nazi-vlugtelinge wat vlugtelinge gehelp het om na Latyns-Amerika en die Midde-Ooste te ontsnap. Saam met Willem Sassen het Rudel gehelp om Josef Mengele, die berugte voormalige SS-dokter in Auschwitz, te beskerm. Hy het as wapenhandelaar en militêre adviseur gewerk vir die regimes van Juan Perón in Argentinië, van Augusto Pinochet in Chili en van Alfredo Stroessner in Paraguay. As gevolg van hierdie aktiwiteite is hy deur die Amerikaanse Central Intelligence Agency onder waarneming geplaas.
Tydens die Wes-Duitse federale verkiesing van 1953 was Rudel, wat na Wes-Duitsland teruggekeer het, die topkandidaat vir die regse Deutsche Reichspartei, maar is nie tot die Bundestag verkies nie. Na die Revolución Libertadora in 1955, die opstand wat die tweede presidensiële termyn van Perón beëindig het, verhuis Rudel na Paraguay, waar hy as buitelandse verteenwoordiger vir verskeie Duitse maatskappye opgetree het. In 1977 word hy 'n woordvoerder van die German People's Union, 'n neo-Nazi-politieke party wat gestig is deur die ekstremistiese politikus Gerhard Frey. Rudel is in 1982 in Wes-Duitsland oorlede.
Pous Paulus I
Paulus I was die 93ste pous van die Rooms-Katolieke Kerk.
Pontifikaat
Onder die pontifikaat van sy broer en voorganger Pous Stefanus II was Paulus 'n deken en voer namens die pous onderhandelings met die Lombarde.
Na die dood van sy broer word hy as pous verkies in weerwil van 'n minderheid wat aartsdeken Theofilactus voorgestel het. Hy verbeter die betrekkinge met die Franke, Lombarde en die Bisantynse Ryk. Hy word deur die koning van die Lombarde Desiderius en die koning van die Franke Pepyn die Korte aangestel as arbiter in hulle stryd oor grondregte.
Verering
Pous Paulus I word in die Rooms-Katolieke Kerk vereer as 'n heilige. Sy feesdag is op 28 Junie.
Nota
Saamgestel en vertaal uit die Nederlandse, Engelse, Duitse en Franse wikipedia.
Magneetshoogte
Magneetshoogte is 'n landelike dorp in Sekhukhune-distriksmunisipaliteit in die Limpopoprovinsie van Suid-Afrika.
Calais, Vermont
Calais is 'n dorp in die distrik Washington, Vermont (noordoostelike Verenigde State) met 'n bevolking van 1 529 volgens die sensus van 2000. Alhoewel die dorp na die Noord-Franse stad Calais vernoem is, word sy naam in Engels soos palace uitgespreek en nie soos chalet nie. Die dorp bestaan uit die wyke East Calais, North Calais, Kent's Corner, Maple Corner en Pekin.
Geskiedenis
Die Wheelock- en Parker-gesinne was in die laat 18de eeu die eerste setlaars in die gebied. Die omgewing van Calais is tot by die middel van die 19de eeu grootskaals ontbos om skaapweivelde vir die plaaslike wolbedryf aan te lê. Tydens die Amerikaanse Burgeroorlog (1861-1865) het baie vrywilligers van Calais in die Unie-regimente gedien.
Ná die oorlog het die landbouaktiwiteite in Calais op melkboerdery gekonsentreer, en nuwe boeregesinne het op die plase begin boer wat deur die families en weduwees van oorlogsveterane te koop aangebied is.
Calais was tot by die 1960's en 1970's soos 'n groot deel van Vermont 'n vesting van die Republikeinse Party, maar het intussen 'n oorwegend Demokratiese kiesafdeling geword. Die politieke verandering word toegeskryf aan nuwe burgers uit ander deelstate wat hulle hier gevestig het en ontevredenheid oor die Republikeinse Party se groeiende sosiale konserwatisme.
Geografie
Volgens die Sesnsusburo van die Verenigde State het Calais 'n totale oppervlakte van 99,9 vierkante kilometer (38,6 vierkante myl), waarvan 1,5 vierkante kilometer (0,6 vierkante myl) water.